GEOGRAFSKI IZAZOV ZA 5 ! VELJAČA 2015.

<http://www.moj-bankar.hr/Kazalo/B/Banka>

**Banka**

Banka je profitna organizacija kojoj je posao od osnovne zarade (engl.core business) nuđenje financijskih usluga. Tradicionalne usluge banke svode se na primanje depozita, koji su joj i izvor sredstava, te davanje kredita iz depozita, te pružanje usluga novčanih transakcija. Banke nude različite proizvode koji su fokusirani na poduzeća, stanovništvo ili na državu.

Prva banka današnjeg tipa bila je Banco di San Giorgio, koja je osnovana u Genovi, u Italiji u 15. stoljeću.

U Hrvatskoj postoji [preko 30 banaka](http://www.moj-bankar.hr/Banke.aspx), kojima je za poslovanje na tržištu potrebna dozvola HNB-a.

**Povijest banaka u HR**

Primat hrvatskog bankarstva nosi Prva hrvatska štedionica osnovana 1846. godine u Zagrebu. S vremenom od skromne štedionice osnovane hrvatskim kapitalom postaje jedna od najznačajnijih i najvećih banaka svoga vremena i to ne samo na području Hrvatske. Od tih prvih i značajnijih banaka treba navesti: Realnu vjeresionu banku zemaljske vlade ( l 859. g. Zagreb), Hrvatsku eskomptnu banku (1868.), Hrvatsku poljodjelsku hipotekarnu banicu d.d. (1892.), Hrvatsku poljodjelsku banku d.d. (1902.), Prvu hrvatsku obrtnu banku d.d. (1906.), Hrvatsku sveopću kreditnu banku d.d. (1913.), Osječku štedionicu d.d. (1867.), Varaždinsku štedionicu d.d. (1868.), Čakovečku štedionicu d.d. (1871.), Bjelovarsku štedionicu d.d. (1872.), Virovitičku štedionicu d.d. (1872.), Dioničku štedionicu u Križevcima (1872.). Od značajnijih banaka treba navesti i Zemljišno vjeresijski zavod Kraljevine Dalmacije koji je osnovan 1892. godine.

Razvoj bankarstva bio je rezultat gospodarskih kretanja onoga vremena tako da ga karakterizira:

- izrazito velika rascjepkanost,

- veliki broj malih privatnih banaka (niska koncentracija kapitala),

- odsustvo specijalizacije u bankarskim poslovima.

Tako nakon Prvog svjetskog rata u hrvatskoj djeluje čak 178 banaka.

Većina ovih banaka u svome poslovanju se ne pridržava osnovnih bankarskih principa, tako da će izbijanjem (pojavom) svjetske ekonomske krize 1929/32. godine upravo iz tih razloga veliki broj ovih banaka doživjeti stečaj, likvidaciju ili fuziju s drugim bankama.

Ovakvi gubici rezultiraju promjenom vlasničke strukture i sve više banaka prelazi u vlasništvo države ili postaju poludržavne, što je opća tendencija toga razdoblja (državni kapitalizam).

Srb, Matić, Bankarstvo

S obzirom na funkcionalnu podjelu u Hrvatskoj izdvajamo gradove kao makroregionalna, regionalna i subregionalna središta:

**Istraži…pomoću Interneta kakav je raspored banaka u hrvatskim gradovima i prepoznaj te dokaži jačinu makroregionalnih središta!**

Preporučeni izvor:

<http://www.stednjainfo.net/lokacije.html>

<http://www.pbz.hr/poslovnice#.VM-w3yz09xg>

<http://www.erstebank.hr/hr/Poslovna_mreza>

**Istraži…pomoću Interneta odredi dokaži „funkcionalnu jačinu“ makroregionalnih centara u Hrvatskoj na primjeru kulture (kazališta)**

Preporučeni izvor:

<http://vikendplaner.info/ideje/popis-kazalista-u-hrvatskoj-s-rasporedom-predstava-2693.html>

Svoje zaključke:

1. pošalji na elektroničku poštu s.k.sinisa.kljajic@gmail.com (Siniša Kljajić) uz analizu na nastavi te uključivanje u temu funkcionalne podjele Hrvatske (ZA 5!)
2. Zapiši u bilježnicu svoje stavove koje ćeš iznijeti na satu geografije